Waiting for the Sun

{{Infobox Album
| Όνομα         = Waiting for the Sun
| Είδος         = Στούντιο άλμπουμ
| Καλλιτέχνης   = The Doors
| Εξώφυλλο      = The Doors - Waiting for the Sun.jpg
| Background    = lavender
| Κυκλοφορία    = 
| Ηχογράφηση    = τέλη 1967Μάιος 1968 στα στούντιο Sunset Sound Recorders και TTG του Χόλιγουντ
| Είδος_Μουσικής = 
Ψυχεδελικό ροκ
| Διάρκεια       = 32:59
| Δισκογραφική   = Elektra Records
| Παραγωγός      = Πολ Ρόθτσιλντ 
| Προηγούμενο album  = Strange Days (1967)| Αυτό το album  = Waiting for the Sun (1968)
| Επόμενο album  = The Soft Parade (1969)
}}Waiting for the Sun είναι ο τρίτος στούντιο δίσκος του αμερικανικού ροκ συγκροτήματος The Doors, ο οποίος ηχογραφήθηκε από τα τέλη του 1967 μέχρι τον Μάιο του 1968 και κυκλοφόρησε στις 11 Ιουλίου της ίδιας χρονιάς. Ο δίσκος, όπως αναγνώρισε και ο ντράμερ του συγκροτήματος Τζον Ντένσμορ, υπέφερε από το λεγόμενο "σύνδρομο του τρίτου άλμπουμ", δηλαδή τη δυσκολία ενός συγκροτήματος να έχει ένα απόθεμα πολύ καλών συνθέσεων, ικανό να γεμίσει έναν τρίτο στη σειρά δίσκο. Αυτό ήταν κάτι που είχε επισημανθεί και από την κριτική της εποχής.Miller (1968). Επανεκδόθηκε για πρώτη φορά σε ψηφιακή μορφή (CD) το 1988.AllMusic, "The Doors: Waiting for the Sun" (Releases).

Ιστορικό
Οι ηχογραφήσεις ξεκίνησαν στα τέλη του 1967 στο στούντιο Sunset Sound Recorders του Χόλυγουντ, με τις εγγραφές των τραγουδιών "The Unknown Soldier" και "Spanish Caravan". Στη συνέχεια, όμως, στις αρχές της επόμενης χρονιάς το συγκρότημα και η ομάδα του μετακόμισαν λίγο παρακάτω, στο στούντιο TTG (Two Terrible Guys), όπου εκείνη την περίοδο ηχογραφούσε και ο Φρανκ Ζάπα.Bruce Botnick, "Introduction by original Doors engineer-producer", στο ένθετο του The Doors (2007), σελ. 3. Το ομώνυμο τραγούδι του άλμπουμ, "Waiting for the Sun", δεν συμπεριελήφθη στην έκδοση του δίσκου, άλλα μπήκε στη μεθεπόμενη δουλειά του συγκροτήματος Morrison Hotel.

Παραγωγός του δίσκου ήταν και πάλι ο Πολ Ρόθτσαϊλντ, με μηχανικό ήχου τον Μπρους Μπότνικ. Η φωτογραφία του εξωφύλλου ήταν έργο του Πολ Φεράρα (Paul Ferrara), η δημιουργία και ο σχεδιασμός του προέρχονταν από τον Ουίλιαμ Χάρβεϊ (William S. Harvey), ενώ η φωτογραφία στο οπισθόφυλλο ήταν του Γκάι Γουέμπστερ (Guy Webster).AllMusic, "The Doors: Waiting for the Sun" (Credits).


Οι ηχογραφήσεις επηρεάστηκαν από τα σοβαρά προβλήματα χρήσης ναρκωτικών ουσιών και αλκοόλ από τον τραγουδιστή Τζιμ Μόρισον. Ο Άλις Κούπερ, μάλιστα, ο οποίος βρισκόταν τριγύρω κατά τη διάρκεια των ηχογραφήσεων, αναρωτιόταν εάν ο Μόρισον θα κατόρθωνε τελικά να "επιζήσει, ώστε να τελειώσει το άλμπουμ". Την ίδια περίοδο, οι Doors πραγματοποίησαν σειρά επεισοδιακών ζωντανών εμφανίσεων, με αποκορύφωμα τη συναυλία τους στο "Chicago Coliseum" στις 10 Μαΐου 1968, όπου σοβαρά επεισόδια έλαβαν χώρα ανάμεσα στην αστυνομία και το κοινό.

Το Waiting for the Sun κυκλοφόρησε στις 11 Ιουλίου 1968 από την Elektra Records, ανεβαίνοντας στην κορυφή των αμερικάνικων τσαρτ. Το άλμπουμ συνόδευε, αρχικά, το σινγκλ "The Unknown Soldier" που ανέβηκε στο Top-40, αλλά λίγο μετά την κυκλοφορία του δίσκου, το δεύτερο σινγκλ του με τίτλο "Hello, I Love You" σκαρφάλωσε στην κορυφή του καταλόγου επιτυχιών και έγινε χρυσό. Το Waiting for the Sun έχει βραβευθεί ως πλατινένιο στις Ηνωμένες Πολιτείες και τον Καναδά, ενώ έχει γίνει χρυσό στη Μεγάλη Βρετανία, τη Γερμανία και τη Γαλλία.

Κατά την περιοδεία για την προώθηση του άλμπουμ, έπαιξαν για πρώτη φορά εκτός ΗΠΑ σε διάφορες συναυλίες με τους Jefferson Airplane, ενώ επέστρεψαν στην πατρίδα τους για εννέα ακόμη συναυλίες πριν μπουν και πάλι στο στούντιο για το τέταρτό τους άλμπουμ.

Ανάλυση τραγουδιών
Πρώτη πλευρά
Hello, I Love You
Ο δίσκος ξεκινάει με το "Hello, I Love You", το οποίο είχε γράψει ο Μόρισον το 1965 αφού είδε μία όμορφη γυναίκα να περπατάει στην παραλία. Ηχογραφήθηκε και συμπεριελήφθηκε στο πρώτο ντέμο του συγκροτήματος, εκείνη τη χρονιά. Ο Ντέιβ Ντέιβις των Kinks έχει υποστηρίξει πως αυτή η σύνθεση των Doors βασιζόταν, από άποψη δομής και μελωδίας, στην επιτυχία τους "All Day and All of the Night". Πολλοί θεωρούνPaul Williams, στο ένθετο του The Doors (2007), σελ. 7. ότι δεν αντιπροσωπεύει τον ήχο των Doors, λόγω της εμπορικής φύσης του και των ρηχών στίχων του.

Love Street
Δεύτερο τραγούδι του άλμπουμ είναι το "Love Street", του οποίου οι στίχοι αναφέρονται στην οδό 1812 Rothdell Trail όπου διέμενε ο τραγουδιστής με την κοπέλα του, Πάμελα Κούρσον. Ο στίχος "There's a store where the creatures meet" αναφέρεται σε κλαμπ όπου συγκεντρώνονταν χίπις της περιοχής.

Not to Touch the Earth
Ακολουθεί το "Not to Touch the Earth" το οποίο είναι μέρος του "The Celebration οf the Lizard", ενός ποίηματος που ο Μόρισον είχε κατά νου να αποτελέσει την πρώτη πλευρά του Waiting for the Sun, στο πρότυπο των μεγάλης διάρκειας συνθέσεων των "The End" και "When the Music's Over".Paul Williams, στο ένθετο του The Doors (2007), σελ. 8. Τελικά ηχογραφήθηκε μόνο ένα ντέμο του "Celebration", χωρίς τη συμμετοχή του παραγωγού.Bruce Botnick, "Introduction by original Doors engineer-producer", στο ένθετο του The Doors (2007), σελ. 4. Το κομμάτι περιέχει αναφορές στη δολοφονία του Προέδρου Κένεντι.

Summer's Almost Gone & Wintertime Love
"Summer's Almost Gone" αναφέρεται στο καλοκαίρι και στον θάνατο και το ερώτημα για την μετέπειτα ζωή. Ακολουθεί το "Wintertime Love", που είναι αλληλένδετο νοηματικά με το προηγούμενο τραγούδι, μιλάει για τη μοναξιά και την αποξένωση που κυριαρχούν σε έναν άνθρωπο τον χειμώνα. Και τα δύο κομμάτια συνθέτουν μια ενότητα γύρω από τη νεότητα ως πολιτισμική και, ενδεχομένως και πολιτική, ταυτότητα.

180px|thumb|δεξιά|Ο Τζον Ντένσμορ το 1968

The Unknown Soldier
Έκτο τραγούδι του δίσκου είναι το "The Unknown Soldier", ένα αντιπολεμικό κομμάτι με ξεχωριστή αναφορά στον Πόλεμο του Βιετνάμ που πραγματοποιούνταν εκείνο το διάστημα. Η συγκεκριμένη ηχογράφηση ολοκληρώθηκε μετά από 130 προσπάθειες, ενώ γυρίστηκε και βίντεο κλιπ για το κομμάτι. Για την παραγωγή των ηχητικών εφέ του τραγουδιού "στρατολογήθηκαν" φίλοι και συνεργάτες, οι οποίοι χτυπούσαν με δύναμη τα πόδια τους στο ξύλινο πάτωμα και όπλιζαν ντουφέκια με συγχρονισμό.

Δεύτερη πλευρά
Spanish Caravan
Ο κιθαρίστας Ρόμπι Κρίγκερ συνέθεσε το "Spanish Caravan", με την εισαγωγή να προέρχεται από τη σύνθεση "Asturias" του Ισπανού κλασικού συνθέτη Ισαάκ Αλμπένιθ και τον Κρίγκερ να παίζει σε στυλ φλαμένκο, ένα μουσικό είδος που είχε διδαχτεί όταν μάθαινε να παίζει κιθάρα.

My Wild Live
Ακολουθεί το "My Wild Love", το οποίο μιλάει για μια κοπέλα η οποία γυρνάει τον κόσμο και ζει μια έντονη ζωή χωρίς αναστολές ή τύψεις για τις πράξεις της. Η acappella μορφή του, σε συνδυασμό με το άκουσμα των αλυσίδων που σέρνονται, κάνουν αυτό το τραγούδι μοναδικό, από αισθητική άποψη, στη δισκογραφία του συγκροτήματος.

We Could Be So Good Together
Ένατο κομμάτι του άλμπουμ είναι το "We Could Be So Good Together", στο οποίο ο Μόρισον κάνει μία αυτοκριτική για τη συμπεριφορά του μέσα στις διαπροσωπικές του σχέσεις. Το τραγούδι είχε ηχογραφηθεί για να μπει -χωρίς όμως αυτό να γίνει τελικά- στο πρώτο, ομώνυμο άλμπουμ του συγκροτήματος και ταιριάζει νοηματικά με το "Hello, I Love You".

Yes, the River Knows
Προτελευταίο τραγούδι του Waiting for the Sun είναι η μπαλάντα "Yes, the River Knows", του οποίου οι αλληγορικοί στίχοι μιλούν για τη μέθη και πιθανόν, την αυτοκτονία. Η ολοκλήρωση έρχεται με τη γαλήνη του θανάτου.

Five to One
Το άλμπουμ κλείνει με το "Five to One", ένα "σκληρό" κομμάτι σε ύφος μπλουζ. Ο τίτλος αναφέρεται στην αναλογία μεταξύ των λευκών και μαύρων, νέων και ηλικιωμένων, μη καπνιστών και καπνιστών μαριχουάνας στις ΗΠΑ, ενδεχομένως και στη σχέση των στρατιωτών του Βιετνάμ με τους Αμερικανούς, αν και το συγκρότημα είχε διαψεύσει το ότι οι στίχοι περιείχαν πολιτικό νόημα. To τραγούδι αυτό αλληλοσυμπληρώνεται με το "The Unknown Solder".

Τραγούδια
Όλα τα τραγούδια είναι των Doors (Μόρισον, Κρίγκερ, Μάνζαρεκ και Ντένσμορ).

Πρώτη Πλευρά
 "Hello, I Love You"2:14
 "Love Street"2:53
 "Not to Touch the Earth"3:56
 "Summer's Almost Gone"3:22
 "Wintertime Love"1:54
 "The Unknown Soldier"3:23

Δεύτερη Πλευρά
 "Spanish Caravan"3:03
 "My Wild Love"3:01
 "We Could Be So Good Together"2:26
 "Yes, the River Knows"2:36
 "Five to One"4:26

 Συντελεστές 
Το Waiting for the Sun ηχογραφήθηκε από τους εξής μουσικούς:

Οι Doors
 Τζιμ Μόρισονφωνητικά Ρέι Μανζάρεκπλήκτρα Ρόμπι Κρίγκερ κιθάρα Τζον ΝτένσμορτύμπαναΣυμμετείχαν επίσης οι:The Doors (2007), ένθετο, σελ. 18.

 Ντάγκλας Λούμπανμπάσο Κέρι Μάγκνεςμπάσο στο "The Unknown Soldier"
  Λιρόι Βίνεγκαρακουστικό μπάσο στο "Spanish Caravan"

Θέσεις στα τσαρτ
Waiting for the Sun (άλμπουμ)

Επίσημη κυκλοφορία: 3 Ιουλίου 1968
ΧώραΘέση Ηνωμένες ΠολιτείεςAllMusic, "The Doors: Waiting for the Sun" (Awards).  1 ΓαλλίαΓαλλικά τσαρτ  infodisc.fr. Ανακτήθηκε στις 6 Δεκεμβρίου 2015.  1 ΚαναδάςΚαναδικά τσαρτ "October 28 1968"  Library and Archives Canada. Ανακτήθηκε στις 6 Δεκεμβρίου 2015.  3 Μεγάλη Βρετανία"Doors albums". Official Charts. Ανακτήθηκε στις 6 Δεκεμβρίου 2015.  16 ΓερμανίαΓερμανικά τσαρτ  20The Unknown Soldier (σινγκλ)

Επίσημη κυκλοφορία: Μάρτιος 1968
ΧώραΘέση Ολλανδία"The Doors - The Unknown Soldier". Dutch Charts. Ανακτήθηκε στις 6 Δεκεμβρίου 2015.  17 ΚαναδάςThe Doors Songs: Greatest Hits and Billboard Charts.  Music Legends. Ανακτήθηκε στις 6 Δεκεμβρίου 2015.  33 Ηνωμένες Πολιτείες  39Hello, I Love You (σινγκλ)

Επίσημη κυκλοφορία: Ιούνιος 1968
ΧώραΘέση Ηνωμένες Πολιτείες  1 Καναδάς  1 Ελβετία"The Doors - Hello, I Love You". Dutch Charts. Ανακτήθηκε στις 6 Δεκεμβρίου 2015.  10 Βέλγιο  11 Ολλανδία  12 Μεγάλη Βρετανία"Doors singles". Official Charts. Ανακτήθηκε στις 6 Δεκεμβρίου 2015.  15 Γερμανία  33

Βραβεία
</big>Waiting for the Sun</big> (άλμπουμ):

 Ηνωμένες Πολιτείες (RIAA Certification): ΠλατινένιοςΑμερικάνικες βραβεύσεις.
 Καναδάς  (CRIA Certification): ΠλατινένιοςΚαναδικές βραβεύσεις .
 Μεγάλη Βρετανία  (BPI Certification): ΧρυσόςΒρετανικές βραβεύσεις .
 Γερμανία  (BVMI Certification): ΧρυσόςΓερμανικές βραβεύσεις.
 Γαλλία  (SNEP Certification): 2 φορές χρυσόςΓαλλικές βραβεύσεις .

</big> Hello, I Love You </big> (σινγκλ):

 Ηνωμένες Πολιτείες  (RIAA Certification): Χρυσός

Κατατάξεις
 OOR (Ολλανδία) "Τα καλύτερα άλμπουμ του 20ου αιώνα": # 90OOR (Netherlands) - The Best Albums of the 20th Century (1987).
 Musik Express/Sounds (Γερμανία) "Τα 100 αριστουργήματα": # 41''Musik Express/Sounds (Germany) - The 100 Masterpieces (1993).

Παραπομπές

Πηγές
 UPC 081227999803. Περιέχεται ένθετο με κείμενα των Μπρους Μπότνικ και Πολ Ουΐλιαμς (Paul Williams).



Εξωτερικοί σύνδεσμοι

The Doors: Waiting for the Sun. Sputnik Μusic.
List of songs by The Doors. Songfacts.

Κατηγορία:Δισκογραφία των The Doors
Κατηγορία:Άλμπουμ του 1968